CELEX: 31995R2481
Language: el
Date: 1995-10-25 00:00:00
Title: Κανονισμός (ΕΚ) αριθ. 2481/95 της Επιτροπής της 25ης Οκτωβρίου 1995 για τροποποίηση του κανονισμού (ΕΚ) αριθ. 1502/95 για τις λεπτομέρειες εφαρμογής, για την περίοδο 1995/96, του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών

Avis juridique important

|

31995R2481

Κανονισμός (ΕΚ) αριθ. 2481/95 της Επιτροπής της 25ης Οκτωβρίου 1995 για τροποποίηση του κανονισμού (ΕΚ) αριθ. 1502/95 για τις λεπτομέρειες εφαρμογής, για την περίοδο 1995/96, του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών  

Επίσημη Εφημερίδα αριθ. L 256 της 26/10/1995 σ. 0010 - 0011

ΚΑΝΟΝΙΣΜΟΣ (ΕΚ) αριθ. 2481/95 ΤΗΣ ΕΠΙΤΡΟΠΗΣ της 25ης Οκτωβρίου 1995 για  τροποποίηση του κανονισμού (ΕΚ) αριθ. 1502/95 για τις λεπτομέρειες εφαρμογής, για την περίοδο  1995/96, του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς  στον τομέα των σιτηρώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως  αγοράς στον τομέα των σιτηρών  (1), όπως τροποποιήθηκε τελευταία από τον κανονισμό (ΕΚ) αριθ.  1863/95  (2), και ιδίως το άρθρο 10 παράγραφος 4, Εκτιμώντας: ότι το άρθρο 2 παράγραφος 1 τρίτο εδάφιο του κανονισμού (ΕΚ) αριθ. 1502/93 της Επιτροπής  (3), όπως  τροποποιήθηκε από τον κανονισμό (ΕΚ) αριθ. 1817/95  (4), προβλέπει την προσαρμογή του εισαγωγικού  δασμού, μεταξύ δύο περιοδικών καθορισμών, κατά τη διαφορά μεταξύ της τιμής παρέμβασης που ισχύει  τον μήνα του καθορισμού του δασμού, προσαυξημένη κατά 55  %, και της τιμής του μήνα εισαγωγής  προσαυξημένης κατά το ίδιο ποσοστό 7 ότι, στην πράξη, η εφαρμογή της προσαρμογής αυτής δημιουργεί  προβλήματα στις τελωνειακές υπηρεσίες των κρατών μελών 7 ότι με σκοπό την απλοποίηση, η προσαρμογή  αυτή μπορεί να διενεργείται από την Επιτροπή με καθορισμό των εισαγωγικών δασμών κατά την έναρξη  κάθε μήνα 7 ότι, για τους ίδιους λόγους απλοποίησης, η σύσταση των εγγυήσεων που προβλέπονται στο άρθρο 2  παράγραφος 5 στοιχείο γ) και στο άρθρο 5 του κανονισμού (ΕΚ) αριθ. 1502/95 πρέπει να  πραγματοποιείται στις τελωνειακές υπηρεσίες των κρατών μελών και όχι στον οργανισμό έκδοσης του  πιστοποιητικού 7 ότι οι διατάξεις του άρθρου 6 παράγραφος 3 τελευταίο εδάφιο του εν λόγω κανονισμού  σχετικά με την αποδέσμευση των εγγυήσεων πρέπει κατά συνέπεια να προσαρμοστούν 7 ότι αρμόζει, κατά  συνέπεια, να τροποποιηθεί ο κανονισμός (ΕΚ) αριθ. 1502/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1502/95 τροποποιείται ως εξής: 1.  Στο άρθρο 2: α)  η παράγραφος 1 αντικαθίσταται από το ακόλουθο κείμενο: «1.  Οι εισαγωγικοί δασμοί που αναφέρονται στο άρθρο 10 παράγραφος 2 του κανονισμού (ΕΟΚ) αριθ.  1766/92 για τα προϊόντα που υπάγονται στους κωδικούς: -  ΣΟ 1001  10  00 έως 1001  90  99 (εκτός του σμιγού σίτου και κριθής), -  ΣΟ 1002  00, -  ΣΟ 1003  00  10 και 1003  00  90, -  ΣΟ 1005  10  90 και 1005  90  00 και -  ΣΟ 1007  00  90, υπολογίζονται καθημερινά, αλλά ο καθορισμός τους γίνεται κάθε δεύτερη Τετάρτη του μηνός καθώς και  την τελευταία εργάσιμη ημέρα κάθε μηνός από την Επιτροπή, προκειμένου να εφαρμοσθούν αντίστοιχα από  την επόμενη εργάσιμη ημέρα και την πρώτη ημέρα του επόμενου μηνός. Εντούτοις, εάν κατά τη διάρκεια  αυτής της περιόδου εφαρμογής του καθορισθέντος κατά τον τρόπο αυτό δασμού, ο μέσος όρος των  εισαγωγικών δασμών που υπολογίσθηκε αποκλίνει κατά 5 Ecu ανά τόνο ή περισσότερο από τον  καθορισθέντα δασμό, πραγματοποιείται αντίστοιχη προσαρμογή. Ο καθορισμός που πραγματοποιείται την  τελευταία εργάσιμη ημέρα κάθε μηνός στηρίζεται στην τιμή παρέμβασης του επόμενου μηνός. Σε περίπτωση που η Τετάρτη που προβλέπεται για τον καθορισμό των εισαγωγικών δασμών δεν είναι  εργάσιμη ημέρα για την Επιτροπή, ο καθορισμός διενεργείται την επόμενη πρώτη εργάσιμη ημέρα.» 7 β)  η παράγραφος 5 στοιχείο γ) αντικαθίσταται από το ακόλουθο κείμενο: «γ)  από τη σύσταση, εκ μέρους του εισαγωγέως, στον σχετικό αρμόδιο οργανισμό, εγγύησης ύψους 8 Ecu  ανά τόνο. Η εγγύηση αυτή αποδεσμεύεται υπό την προϋπόθεση ότι ο επιχειρηματίας προσκομίζει  αποδεικτικά στοιχεία για την ειδική τελική χρήση που δικαιολογούν την ύπαρξη πριμοδότησης ποιότητας  επί της τιμής του βασικού προϊόντος που αναφέρεται στο στοιχείο α). Τα στοιχεία αυτά πρέπει να  αποδεικνύουν στις αρμόδιες αρχές του κράτους μέλους εισαγωγής ότι το σύνολο των ποσοτήτων που  εισάχθηκαν, υπέστησαν μεταποίηση στο προϊόν που αναφέρεται στη δήλωση του στοιχείου α) εντός της  προθεσμίας που αναφέρεται στο στοιχείο β). Σε περίπτωση που η μεταποίηση πραγματοποιείται σε  διαφορετικό κράτος μέλος από το κράτος εισαγωγής, τα αποδεικτικά στοιχεία της μεταποίησης  προσκομίζονται με αντίτυπο ελέγχου Τ  5.». 2.  Το άρθρο 5 δεύτερη περίπτωση αντικαθίσταται από το ακόλουθο κείμενο: «-  γραπτή δέσμευση εκ μέρους του αιτούντος περί συστάσεως στη σχετική αρμόδια αρχή κατά την ημέρα  αποδοχής της δήλωσης θέσης σε ελεύθερη κυκλοφορία, ειδικής εγγύησης επιπλέον των εγγυήσεων που  προβλέπονται στον κανονισμό (ΕΚ) αριθ. 1162/95 της Επιτροπής  (1) στην περίπτωση που ο εισαγωγικός  δασμός για την ποιότητα που προσδιορίζεται στη θέση 20 δεν είναι υψηλότερος δασμός για την  κατηγορία του εν λόγω προϊόντος. Το ποσόν της εν λόγω εγγύησης είναι ίσο προς τη διαφορά, κατά την  ημέρα της αποδοχής της δήλωσης θέσης σε ελεύθερη κυκλοφορία μεταξύ του υψηλότερου δασμού και του  δασμού που εφαρμόζεται στην προσδιοριζόμενη ποιότητα, προσαυξημένο κατά 5 επιπλέον Ecu ανά τόνο.». 3.  Το άρθρο 6 παράγραφος 3 αντικαθίσταται από το ακόλουθο κείμενο: «3.  Όταν το αποτέλεσμα της ανάλυσης οδηγεί στην κατάταξη του εισαχθέντος σίτου σε κατώτερο  ποιοτικό τύπο από εκείνον που αναγράφεται στο πιστοποιητικό εισαγωγής, ο εισαγωγέας υποχρεούται να  καταβάλει τη διαφορά μεταξύ του εισαγωγικού δασμού που εφαρμόζεται στο προϊόν που αναγράφεται στο  πιστοποιητικό και του προϊόντος που πράγματι εισάχθηκε. Στην περίπτωση αυτή, η εγγύηση που  αναφέρεται στο άρθρο 5, αποδεσμεύεται εκτός από το συμπληρωματικό ποσό των 5 Ecu ανά τόνο. Στην περίπτωση κατά την οποία δεν καταβληθεί, εντός προθεσμίας ενός μηνός, η διαφορά που αναφέρεται  ανωτέρω, η εγγύηση που αναφέρεται στο άρθρο 5 καταπίπτει.». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσιεύση του στην Επίσημη  Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 25 Οκτωβρίου 1995. Για την Επιτροπή Franz FISCHLER Μέλος της Επιτροπής